《和昌黎秋怀诗四首 其四》
明代·黄渊耀

蓐收清西陆，云气高淩淩。悲哉秋蝉号，痴甚窗前蝇。

时去心尚尔，徒为俗所憎。不见摩空雕，众鸟钦风棱。

飞飞遍六合，横绝不可罾。崩腾各有时，蹇退甘无能。

作者简介：（1624—1645）明苏州府嘉定人，字伟恭。黄淳耀弟。清顺治二年，嘉定抗清起义，清兵围城，渊耀宿城堞，昼夜拒战。城破，与其兄自缢于僧舍。有《谷帘学吟》。